OpenLLM-France/wikimedia huggingface dataset:
# Oldham (Dakota del Sud)

Oldham és una població dels Estats Units a l'estat de Dakota del Sud. Segons el cens del 2000 tenia 206 habitants.

## Demografia

Segons el cens del 2000, Oldham tenia 206 habitants, 91 habitatges, i 51 famílies. La densitat de població era de 361,5 habitants per km².
Dels 91 habitatges en un 25,3% hi vivien nens de menys de 18 anys, en un 46,2% hi vivien parelles casades, en un 6,6% dones solteres, i en un 42,9% no eren unitats familiars. En el 41,8% dels habitatges hi vivien persones soles el 25,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 3,04.
Per edats la població es repartia de la següent manera: un 28,2% tenia menys de 18 anys, un 6,3% entre 18 i 24, un 18,4% entre 25 i 44, un 19,9% de 45 a 60 i un 27,2% 65 anys o més.
L'edat mediana era de 44 anys. Per cada 100 dones de 18 o més anys hi havia 78,3 homes.
La renda mediana per habitatge era de 21.458 $ i la renda mediana per família de 30.000 $. Els homes tenien una renda mediana de 34.688 $ mentre que les dones 20.208 $. La renda per capita de la població era d'11.694 $. Entorn del 12,5% de les famílies i el 20,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oldham». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Oldham». American Fact Finder. Oficina del Cens dels Estats Units, 12-01-2010.
# Santolina

Santolina és un gènere de plantes amb flors dins la família de les asteràcies, és un gènere endèmic de la regió mediterrània. Consta d'entre 5 i 24 espècies segons els botànics.
Són arbusts petits de fulla persistent que fan de 10 a 60 cm d'alt. Les fulles són simples i molt petites en algunes espècies o bé pinnades i finament dividides en altres espècies, sovint tenen una pilositat densa i platejada. Les flors són grogues produïdes en densos capítols globosos d'1–2 cm de diàmetre.
El lepidòpter Bucculatrix santolinella s'alimenta exclusivament de S. chamaecyparissus.

## Algunes espècies

* Santolina adscensionis Maire
* Santolina africana Jord. & Fourr.
* Santolina chamaecyparissus L.
* Santolina elegans DC.
* Santolina oblongifolia Boiss.
* Santolina rosmarinifolia L.
* Santolina viscosa Lag.
Font: E+M,

## Referències

* ↑ Botanic Garden and Botanical Museum Berlin-Dahlem. «Details for: Santolina». Euro+Med PlantBase. Free University of Berlin. [Consulta: 27 juny 2008].

## Enllaços externs

             A Wikimedia Commons hi ha contingut multimèdia relatiu a: Santolina
* Flora Europaea: Santolina
# Mas Florit

El Mas Florit és un edifici del municipi de Torrelles de Foix (Alt Penedès) que forma part de l'Inventari del Patrimoni Arquitectònic de Catalunya.

## Descripció

És una masia situada a l'esquerra del riu Foix, en una plana i envoltada d'horts. És un edifici de planta quadrangular, format per planta baixa, pis i golfes. La coberta és a quatre vessants. El portal d'entrada és amb llinda de fusta i mènsules esculpides en pedra. Hi ha diverses construccions annexes per a ús agrícola. El conjunt es completa amb un baluard que tanca la part davantera.

## Història

Al mas hi ha una inscripció amb la data del 1680. L'antiga masia es trobava dalt d'un turó. D'aquest primer edifici encara es conserven arqueres de mig punt, així com diversos objectes de pedra treballada.

## Referències

* 1 2 3 «Mas Florit». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 18 febrer 2015].
# Manolito Gafotas

* Per a altres significats, vegeu «Manolito Gafotas (pel·lícula)».
El personatge de Manolito Gafotas pertany a una sèrie de novel·les escrites per l'autora espanyola Elvira Lindo, en les quals es narra la història d'un nen i la seva família en el barri madrileny de Carabanchel Alt i que destaca per la caracterització d'uns personatges que són tòpics de la societat espanyola. Descriuen la vida d'un grup de persones d'un barri normal, sense gaire luxes. L'èxit obtingut amb aquests llibres ha estat increïble quant al seu volum de vendes. També s'han fet diverses pel·lícules basades en els llibres i una sèrie de televisió.
Casada amb el també escriptor Antonio Muñoz Molina, Elvira Lindo és considerada i reconeguda com una de les escriptores més importants del moment.

## Títols

* Manolito Gafotas (1994)
* Pobre Manolito (1995)
* ¡Cómo molo!: (otra de Manolito Gafotas) (1996)
* Los trapos sucios de Manolito Gafotas (1997)
* Manolito on the road (1998)
* Yo y el Imbécil (1999)
* Manolito tiene un secreto (2002)
# Orientalitzant

Orientalitzant és el període de la cultura ibèrica (també anomenat període arcaic) que transcórrer durant els segles VIII-VI aC en què els pobles indígenes reben les influències dels primers contactes comercials amb fenicis i grecs.
# José María Moreno Ramírez

José María Moreno Ramírez (Mataró, 14 de gener de 1960) és un ex ciclista català, professional entre 1985 i 1988. Competí amb els equips Dormilón, Kelme i Seur, destacant la seva victòria d'etapa a la Volta a La Rioja (1990). Posteriorment, treballà a la Federació Catalana de Ciclisme.

## Palmarès

* 1990
** Vencedor d'una etapa a la Volta a la Rioja

## Referències

* ↑ «José María Moreno Ramírez». Enciclopèdia de l'esport català. Barcelona: Grup Enciclopèdia Catalana.

## Enllaços externs

* Fitxa de José María Moreno Ramírez - El Sitio del Ciclismo
* Fitxa de José María Moreno Ramírez - Cycling Museum
# Santomera

Santomera és un municipi de la Regió de Múrcia (Espanya). Té una població de 13.417 habitants (INE 2005)

## Enllaços externs

* Ajuntament de Santomera
* Lo mejor de Murcia
# Mas Figueró

El Mas Figueró és una masia de Castell d'Empordà, al terme municipal de la Bisbal d'Empordà, inclosa a l'Inventari del Patrimoni Arquitectònic de Catalunya. L'edifici va ser bastit el segle xvii (a la façana principal hi ha la data del 1637).

## Descripció

El Mas Figueró està situat als afores del poble de Castell d'Empordà, al costat del camí que duu a l'església de Sant Martí de Llaneres.
Es tracta d'una gran masia de planta rectangular i estructura basilical, amb coberta de teula a dos nivells a dues vessants, que presenta com a elements més remarcables el gran portal adovellat, amb la data del 1637 emmarcada per una orla, i la finestra del pis principal, on apareix la inscripció: "Iesus Joseph i Maria son lo meu lum i guia / Joan Trias 1637".

## Referències

* 1 2 3 «Mas Figueró». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 14 gener 2019].
# Mantidactylus ambohitra

Mantidactylus ambohitra és una espècie de granota de la família dels mantèl·lids endèmica de Madagascar.
Està en perill d'extinció per la pèrdua del seu hàbitat natural.

## Referències

* Fordham et al (2006). Mantidactylus ambohitra. Llista Vermella de la UICN, Unió Internacional per a la Conservació de la Natura, 2006. Consultat el 4 gener 2008 (en anglès). (anglès)
# Batos II Eudamó

Batos II (en llatí Battus, en grec antic Βάττος) anomenat Eudamó (Εὖδαίμων "el pròsper" o "el feliç") fou fill d'Arcesilau I, i el tercer rei de la dinastia batiada a la Cirenaica i a Cirene. Va regnar uns vint anys, potser des del 574 aC fins al 554 aC.
Durant el seu regnat la potència de Cirene va augmentar mercès a l'arribada de molts colons principalment del Peloponès i Creta als que es van donar terres. Segons Heròdot, un oracle de la Pítia a Delfos va instar als grecs de totes les regions a fer-se a la mar per a conviure amb els habitants de la Cirenaica, i els va prometre el repartiment de terres. Amb els nou vinguts es va poder sotmetre més territoris dels libis i a la tribu dirigida pel rei Adicran, que es va posar sota protecció d'Apries, el faraó d'Egipte. Després d'una batalla a la regió d'Irasa cap a l'any 570 aC, en què els grecs van derrotar els egipcis, devia prendre el sobrenom de "feliç". Sembla que després es va acordar la pau amb Egipte i el faraó Amosis II es va casar amb la princesa Laodice de Cirene, segurament filla de Batos II. La sobirania sobre els libis va quedar garantida i es van fundar noves colònies.
Va morir en una data incerta, propera al 554 aC i el va succeir el seu fill Arcesilau II el cruel.

## Referències

* ↑ Battus II a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 476-477
# Orientia

Orientia és un gènere de bacteris dins la família Rickettsiaceae.
Són bacteris gram negatius intracel·lulars obligats que es troben en insectes i mamífers. S'estenen per les mossegades i els excrements d'insectes infectats.
Una de les espècies és Orientia tsutsugamushi.

## Referències

* ↑ «New Orientia tsutsugamushi Strain from Scrub Typhus in Australia». [Consulta: 20 novembre 2008].

## Enllaços externs

* Scrub typhus
# Dvicio

Dvicio, també conegut com a DVICIO o simplement DV, és un grup pop espanyol format l'any 2009 però aleshores sota el nom de Tiempo Límite. Està format per cinc integrants, Andrés Ceballos (veu, piano i guitarra), Luis Gonzalvo (bateria), Martín Ceballos (baix i cors), Alberto González "Missis" (guitarra i cors) i Nacho Gotor (guitarra). DVICIO va signar l'any 2014 per la discogràfica Sony Music Entertainment.

## Referències

* ↑ «Dvicio: «Al principio hacíamos más ruido que música»» (en castellà). abc.
* ↑ «Cinco madrileños amigos íntimos: Dvicio, el grupo teen que está llegando al ‘Paraíso’». divinity.
* ↑ «Así suena «Paraíso», el primer single de DVICIO» (en castellà). abc.

## Enllaços externs

* Dvicio - Lloc web oficial
# Kecerovce

Kecerovce és un poble i municipi d'Eslovàquia a la regió de Košice. El 2017 tenia 3.477 habitants.

## Història

La primera referència escrita de la vila data del 1567.
# Novofetínino

Novofetínino (en rus: Новофетинино) és un poble de l'óblast de Vladímir, a Rússia, segons el cens del 2010 tenia 9 habitants. Pertany al districte municipal de Koltxúguino.

## Referències

* ↑ «Владимирская губерния. Список населенных мест по сведениям 1859 года.». Arxivat de l'original el 2019-01-14.
* ↑ «Историко-статистическое описание церквей и приходов Владимирской епархии : Вып. 2-4 / сост. В. Добронравов. Вып. 4: Меленковский, Муромский, Покровский и Судогодский уезды. - 1897.». Arxivat de l'original el 2018-05-09.
# Sebastião Lazaroni

Sebastião Lazaroni (25 de setembre de 1950) és un exfutbolista i entrenador brasiler.

## Selecció del Brasil

Va formar part de l'equip brasiler a la Copa del Món de 1990 com a entrenador.

## Referències

* ↑ Napoleão, Antônio Carlos; Assaf, Roberto. Seleção Brasileira 1914-2006. São Paulo: Mauad X, 2006, p. 335. ISBN 85-7478-186-X.
* ↑ Enciclopédia do Futebol Brasileiro Lance Volume 2. Rio de Janeiro: Aretê Editorial S/A, 2001, p. 440. ISBN 85-88651-01-7.
# Melanochromis perspicax

Melanochromis perspicax és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 8,1 cm de longitud total.

## Distribució geogràfica

És un endemisme del llac Malawi (Àfrica oriental)

## Referències

* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Konings, A., 1990. Ad Konings's book of cichlids and all the other fishes of Lake Malawi. T.F.H. Publications, Inc., Neptune City (Estats Units).
* Maréchal, C., 1991. Melanochromis p. 258-265. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Norfolk (Virgínia)

Norfolk és una ciutat independent ubicada a Virgínia, Estats Units d'Amèrica, de 234.403 habitants segons el cens de l'any 2000 i amb una densitat de 1.684,4 per km². Norfolk és la 80a ciutat més poblada del país. Es troba a uns 150 quilòmetres de la capital de l'estat, Richmond. L'actual alcalde és Paul D. Fraim.

## Fills il·lustres

* Joe Garland (1903-1977) saxofonista i clarinetista de Jazz

## Ciutats agermanades

* Kitakyushu (Japó)
* Wilhelmshaven (Alemanya)
* Norfolk (Regne Unit)
* Toló (França)
* Kaliningrad (Rússia)
* Halifax (Canadà)
* São Paulo (Brasil)

## Enllaços externs

* Ajuntament de Norfolk (anglès)
# Dvein

Dvein és un estudi d'il·lustradors, directors d'art i animadors 3D format pels valencians Fernando Domínguez, Teo Guillem i Carlos Pardo. El seu treball de motion graphics barreja mons reals i imaginaris, tant a nivell conceptual com tècnic. Començant per treballar per a Kyle Cooper sota les ordres del qual crearia, entre d'altres, els títols de crèdit de Spider-Man 3 per Sony Pictures. El seu reconeixement internacional, ja amb el nom de Dvein, se li donaria gràcies a la creació de treballs com Diésel Liquid Space i la creación de títols de crèdit per alguns dels principals festivals d'arte digital, com per exemple els festivals OFFF, F5 o TocaMe. També han donat conferències i presentacions en esdeveniments de creació multimèdia com Artfutura o Playgrounds.1
Entre els seus treballs de caràcter més publicitari, destaquen especialment les animacions promocionals del National Geographic Channel.

## Referències

* http://www.rtve.es/television/20120530/dvein/532364.shtml
# Keckita

La keckita és un mineral de la classe dels fosfats, que pertany al subgrup de la jahnsita. Rep el nom en honor d'Erich Keck (Alemanya, 1938), col·leccionista de minerals especialitzat en els minerals de Hagendorf. La seva gran col·lecció de minerals de Hagendorf es conserva ara al Mineralogische Staatssammlung de Múnic, Alemanya.

## Característiques

La keckita és un fosfat de fórmula química CaMn$^{2+}$Fe₂$^{3+}$Fe₂$^{3+}$(PO₄)₄(OH)₃(H₂O)₇. Va ser aprovada com a espècie vàlida per l'Associació Mineralògica Internacional l'any 1977, i la primera publicació data del 1979. Cristal·litza en el sistema monoclínic. La seva duresa a l'escala de Mohs és 4,5.
Segons la classificació de Nickel-Strunz, la keckita pertany a «08.DH: Fosfats amb cations de mida mitjana i gran, (OH, etc.):RO₄ < 1:1» juntament amb els següents minerals: minyulita, leucofosfita, esfeniscidita, tinsleyita, jahnsita-(CaMnFe), jahnsita-(CaMnMg), jahnsita-(CaMnMn), rittmannita, whiteïta-(CaFeMg), whiteïta-(CaMnMg), whiteïta-(MnFeMg), jahnsita-(MnMnMn), kaluginita, jahnsita-(CaFeFe), jahnsita-(NaFeMg), jahnsita-(NaMnMg), jahnsita-(CaMgMg), manganosegelerita, overita, segelerita, wilhelmvierlingita, juonniïta, calcioferrita, kingsmountita, montgomeryita, zodacita, arseniosiderita, kolfanita, mitridatita, pararobertsita, robertsita, sailaufita, mantienneïta, paulkerrita, benyacarita, xantoxenita, mahnertita, andyrobertsita, calcioandyrobertsita, englishita i bouazzerita.

## Formació i jaciments

Va ser descoberta a la pegmatita Hagendorf South, a la localitat de Waidhaus, a l'Alt Palatinat (Baviera, Alemanya). També ha estat descrita en altres indrets de l'estat de Baviera, així com als Estats Units, Espanya, Portugal, la República Democràtica del Congo i Austràlia.

## Referències

* ↑ «Keckite» (en anglès). Mindat. [Consulta: 5 juny 2019].
# Novofedorivka (Djankoi)

* Per a altres significats, vegeu «Novofedorivka».
Novofedorivka (en ucraïnès: Новофедорівка, en rus: Новофёдоровка, Novofiódorovka) és un poble de la República Autònoma de Crimea, a Ucraïna, que el 2014 tenia 165 habitants. Pertany al districte rural de Djankoi. Fins al 1948 la vila es deia Aüz-Keneguez.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Scandicci

Scandicci és un municipi italià, situat a la regió de la Toscana i a la ciutat metropolitana de Florència. L'any 2004 tenia 50.003 habitants.
# Martí Fernández Cabello

Martí Fernández Cabello (Barcelona, 27 de setembre de 1882 - Sabadell, 22 de gener de 1960) fou un violinista i compositor català.
Fill del violinista Martín Fernández Charrier (Cadis, 1855) i de Carolina Cabello Lara, va rebre l'educació musical del seu pare, juntament amb el seu germà petit, Lluís Fernández Cabello. El 1908 va ser contractat per l'orquestra Els Fatxendes de Sabadell i s'instal·là en aquesta ciutat, juntament amb el seu germà, Lluís. L'arribada d'aquests dos músics provocà un elogiós comentari a la Revista de Sabadell. El 1914 es va casar amb Faustina Recasens Fonoll –germana de la dona del seu germà Lluís–, amb la qual va tenir un fill, Carles Fernández Recasens. En data no determinada va ingressar a l'orquestra Els Muixins, amb la qual va actuar fins que es va morir, el 1960, malgrat l'accident de circulació que tota l'orquestra va patir el 1954 i que el va deixar greument ferit, primer, i amb importants seqüeles a la columna vertebral, després.
Va compondre una dotzena de sardanes, música ballable i peces de concert per a orquestrina. De vegades signava amb el pseudònim Marbello.

## Referències

* ↑ Revista de Sabadell. 04/02/1908, pàgina 3.
* ↑ Llista de sardanes a Sardanista.cat
* ↑ «Col·lecció de música de Marbello». Gazeta de Madrid, 1931.
# Marcy

«Marcy» té aquests significats:
* Toponímia:
** Marcy (Aisne), municipi al departament de l'Aisne (regió dels Alts de França)
** Marcy (Nièvre), municipi al departament del Nièvre (regió de Borgonya - Franc Comtat, França)
** Marcy (Roine), municipi al departament del Roine (regió d'Alvèrnia-Roine-Alps, França)
** Mont Marcy, punt més alt de l'Estat de Nova York, a Keene (comtat d'Essex, EUA)
** Marcy-l'Étoile, municipi a la metròpoli de Lió i a la regió de Alvèrnia - Roine-Alps
** Marcy-sous-Marle, municipi al departament de l'Aisne (regió dels Alts de França)
* Biografies:
** Geoffrey Marcy (St. Clair Shores, Michigan, 1954), astrònom estatunidenc que treballà en el descobriment dels primers exoplanetes
** William L. Marcy (1786 - 1857), estadista estatunidenc, senador i Governador de Nova York
# Orde del Tresor Sagrat

L'Orde del Tresor Sagrat (瑞宝章 Zuihōshō) és un orde japonès, establert el 4 de gener de 1888 per l'Emperador Meiji del Japó. És concedida en 8 classes (de la 8a a la 1a en ordre ascendent), i és atorgada pel llarg i/o servei meritori tant civil com militar, i en temps de guerra també pot atorgar-se als oficials per valentia. A diferència de les seves homòlogues europees, pot ser concedida a títol pòstum.
Representa els tres tresors imperials: el Mirall Yata (tan sagrat que ni l'Emperador podia mirar-lo, representant la puresa i la saviesa), les Joies Yasakani (representant la bondat, l'obediència i l'afecte) i l'Espasa personal de l'Emperador.
Originàriament era només una distinció per a homes, però des de 1919 pot atorgar-se també a les dones.
És considerat l'orde japonès al mèrit més baix (se situa per darrere de l'Orde del Sol Naixent), i pot ser atorgat tant a japonesos com a estrangers.
El 2003 van ser abolides la 7a i la 8a classes de l'orde.

## Disseny

La insígnia, per a les classes 1a, 3a, 4a, 5a i 6a és una Creu de Malta daurada (1a, 3a i 4a), daurada i platejada (5a) i platejada (6a), amb raigs en esmalt blanc (representant l'espasa). El disc central és blau, amb una estrella platejada de 8 puntes (representant el mirall), amb punts en esmalt vermell (representant la joia).
L'estrella de la 1a i la 2a classes és similar al disseny de la insígnia, però són dues creus de Malta, una en daurat i l'altre en argentat i disposada en diagonal. La 1a classe la llueix a l'esquerra del pit, mentre que 2a classe la llueix a la dreta (sense cap altra insígnia).
La insígnia de la 7a i la 8a classes és una medalla de 8 puntes platejada, parcialment daurada per la 7a, amb representacions del mirall i la joia.
La insígnia penja d'un galó blau cel, amb una franja groga al costat de la vora. La 1a classe penja d'una banda, la 3a classe penja del coll, i de la 4a a la 8a classes penja a l'esquerra del pit (en forma de triangle). En les dames, el galó penja de la 3a a la 6a classes d'un llaç a l'esquerra del pit. En ambdós casos, la 4a classe llueix una roseta sobre el galó.
# Kecer

El kecer (o kecèr) és un conjunt de platerets petits fixats en un suport (rancak) utilitzats dins d'alguns conjunts de gamelan d'Indonèsia. El suport és similar pel que fa a disseny al d'un saron, però menys ample. Els platerets inferiors es fixen al suport, mentre que els altres platerets tenen un cordó que permet agafar-los per fer-los xocar amb els fixats. Són utilitzats en l'acompanyament del teatre d'ombres wayang.
Hi ha també altres formes de kecer que es toquen amb martellets en gamelans més antics.

## Referències

* ↑ «Kecer wayang» (en anglès). National Music Museum, Data incorrecta. Arxivat de l'original el 2009-09-26. [Consulta: 9 desembre 2015].
* ↑ Brinner, Benjamin «Indonesia, Central Java». Oxford Music Online, 2015.

## Vegeu també

* Címbal

## Enllaços externs

* Kecer al catàleg d'instruments MIMO
* Introducció a la música de gamelan de Java (en anglès)
# Origanum

Origanum és un gènere d'aproximadament 20 espècies d'espècies aromàtiques de la familia de les Lamiaceae, naturals de la regió oriental Mediterrania i l'est de l'Àsia. El gènere inclou algunes espècies culinàries importants com ara el marduix o l'orenga.
Les espècies del gènere Origanum represent l'aliment per a les larves d'alguns lepidòpters incloent la coleophora albitarsella.

## Exemples d'espècie

* Origanum acutidens
* Origanum amanum
* Origanum calcaratum
* Origanum compactum
* Origanum dictamnus – marduix de Creta
* Origanum laevigatum
* Origanum leptocladum
* Origanum libanoticum
* Origanum majorana – (dolç) marduix
* Origanum ×majoricum
* Origanum microphyllum
* Origanum rotundifolium
* Origanum scabrum
* Origanum sipyleum
* Origanum syriacum
* Origanum vulgare – orenga

## Referències

* ↑ Bouchra, Chebli et al. «Chemical composition and antifungal activity of essential oils of seven Moroccan Labiatae against Botrytis cinerea Pers: Fr.». Journal of Ethnopharmacology, 89, 1, 2003, pàg. 165–169. DOI: 10.1016/S0378-8741(03)00275-7 [Consulta: 29 març 2010].

## Enllaços externs

* Herb Society of America Fact Sheet: Oregano & Marjoram (pdf) Arxivat 2005-05-19 a Wayback Machine.
* Origanum dictamnus Arxivat 2011-04-21 a Wayback Machine.